polyglot-tagger/wikipedia-language-snippets-filtered huggingface dataset:
کے ایم ڈی سی فیزٹو تکمیل کوپہنچا ایف ٹی سی فلائی اوور مکمل ہوچکا تھا شاہراہ قائدین اور شاہراہ فیصل فلائی اوور کا افتتاح ہورہا تھا لیاری ایکسپریس وے اورناردن بائی پاس جیسے میگا پراجیکٹس پر تیزی سے کام جاری تھا سہراب گوٹھ فلائی اوور ، قائدآباد فلائی اوور اورسب سے بڑھ کر کورنگی تک شاہفیصل ، ملیرریور برج پر تعمیر کراچی پروگرام کے تحت کام کا آغاز ہوا حسن سکوائر فلائی اوور ، کارساز فلائی اوور اور غریب آباد انڈر پاس کا سنگ بنیاد رکھا۔
کلفٹن انڈر پاس پر کام کا آغاز ہوا اسی عرصے میں کراچی کو پانی کی فراہمی کا عظیم منصوبہ کے-تھری شروع ہوا توشہریوں کو کروڑوں گیلن پانی میسر آیا۔
راشد منہاس روڈ ، جہانگیر روڈ ، ماڑی پور ، ڈالمیا روڈ ، مہران ہائی وے ، ابن سینا روڈ ، بائے کلاچی روڈ اور شاہراہ اورنگی سے درجنوں بڑی سڑکوں کی تعمیر کی گئی سفاری پارک کا سفاری ایریا 34 سال میں پہلی بار کھلا اور چئیرلفٹ کی تنصیب کا کام مکمل کیا گیا نعمت اللہ خان نے شہر کے لیے 29 ارب روپے کا تعمیر کراچی پروگرام منظورکرایا۔
آپ نے جماعت اسلامی میں شمولیت اختیار کی اور کراچی کے امیر رہے، ناظم کراچی کے عہدے کی مدت پوری ہونے کے بعد آپ کو الخدمت فاؤنڈیشن کا صدر بنا دیا گیا۔
واضح رہے کہ اگرچہ صارف پیسے دے کر سافٹ ویئر حاصل کرتا ہے مگر اکثر تصنیع گر کی منطق میں صارف سافٹ ویئر کی نقل کی ملکیت حاصل نہیں کرتا بلکہ تصنیعگر کے لکھے قانونی دستاویز پر انگوٹھا لگا کر ایک قانونی اقرار نامے میں داخل ہوتا ہے، جس کی ممکنہ خلاف ورزی قانونی جرم سمجھی جانی چاہیے۔
اس گنجلک مسئلہ کو سمجھنے کے لیے واضح کرنا ضروری ہے کہ قزاقی کے خاص معنی ہیں اور یہ سرقہ، چوری، ڈکیتی اور راہزنی وغیرہ سے مختلف ہے۔
جبکہ چوری ہر معاشرے میں معیوب سمجھی جاتی ہے، مگر قزاقی کی مماعنت بین الاقوامی قوانین میں "جس کی لاٹھی اس کی بھینس" کی حد تک ہے، چونکہ تمام بڑی طاقتیں تاریخ کی روشنی میں قزاقی میں ملوث ہیں اور رہی ہیں۔
آنحضرت صلی اللہ علیہ وسلم سے ان کوجوعقیدت تھی وہ اس سے ظاہر ہے کہ آپ فتح مکہ کے زمانہ میں ان کے مکان پرتشریف لائے اور شربت نوش فرمایا، اس کے بعد ان کودیا انہوں نے کہا میں روزہ سے ہوں لیکن آپﷺ کا جھوٹا واپس نہیں کرنا چاہتی ہوں، بعض روایتوں میں ہے کہ انہوں نے پی لیا اور پھرخود ہی عرض کیا یارسول اللہ میں روزہ سے ہوں، حضور صلی اللہ علیہ وسلم نے ارشاد فرمایا کہ اگرروزہ رمضان کی قضا کا ہے توکسی دوسرے دن یہ روزہ رکھ لینا اور اگرمحض نفل ہے تواس کی قضا کرنے یانہ کرنے کا تم کواختیار ہے۔
ام ہانی کے 4 بچے تھے ہانی، جن کی وجہ سے ان کی کنیت ام ہانی پڑی، یوسف، عمر اور جعدہ کے علاوہ صحیح بخاری میں اُن کے پانچویں بچے نام فولان بھی لکھا ہوا ہے تاہم یہ معلوم نہیں کہ یہ پانچواں بیٹا ہے یا چار بچوں میں سے ہی کسی کا متبادل نام ہے۔
حضرت اُم ہانی رضی اللہ عنہا سے 46/حدیثیں مروی ہیں، جن کے راوی حسب ذیل حضرات ہیں، جعدہ یحییٰ، ہارون، ابومرہ، ابوصالح، حضرت عبد اللہ بن عباس رضی اللہ عنہ، عبد اللہ بن حارث بن نوفل، ابن ابی لیلیٰ، مجاہد، عروہ، عبد اللہ بن عیاش، شعبی، عطاء، کریب، محمدبن عقبہ۔
آنحضرت صلی اللہ علیہ وسلم سے کبھی کبھی مسائل دریافت کرتی تھیں جس سے ان کی فقہ دانی کا پتہ چلتا ہے ایک مرتبہ اس آیت کی تفسیر پوچھی تھی: وَتَأْتُونَ فِي نَادِيكُمُ الْمُنْكَرَ۔
ترمذی کی روایت ہے کہ حضرت علی رضی اللہ عنہ کی وفات کے بعد مدت تک زندہ رہیں، تہذیب میں ہے امیرمعاویہ رضی اللہ عنہ کے زمانہ خلافت میں انتقال کیا۔
حافظ ابن ِ حجر عسقلانی رحمہ اللہ نے فتح الباری میں لکھا ہے :"قرنی" سے مراد صحابہ ہیں، نیز بخاری میں باب صفۃ النبی صلی اللہ علیہ وسلم میں ہے کہ
اسی لیے حضرت ابن مسعودؓ فرمایا کرتے تھے: صحابۂ رسول اس امت کے سب سے افضل افراد تھے، جو دل کے اعتبار سے بہت نیک، علم کے لحاظ سے سب سے پختہ اور تکلفات کے اعتبار سے سب سے زیادہ دور رہنے والے تھے۔
حافظ ابن عبد البر نے "الاستیعاب" اور علامہ سفارینی نے "شرح الدرۃ المضیئہ" میں لکھا ہے کہ جمہور ِ امت کی رائے کے مطابق صحابہ کرام رضوان اللہ علیہم اجمعین انبیا علیہم السلام کے بعد سب سے افضل ہیں۔
"قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ اللَّهَ اللَّهَ فِي أَصْحَابِي اللَّهَ اللَّهَ فِي أَصْحَابِي لَاتَتَّخِذُوهُمْ غَرَضًا بَعْدِي فَمَنْ أَحَبَّهُمْ فَبِحُبِّي أَحَبَّهُمْ وَمَنْ أَبْغَضَهُمْ فَبِبُغْضِي أَبْغَضَهُمْ وَمَنْ آذَاهُمْ فَقَدْ آذَانِي وَمَنْ آذَانِي فَقَدْ آذَى اللَّهَ وَمَنْ آذَى اللَّهَ يُوشِكُ أَنْ يَأْخُذَهُ"۔
میرے صحابہ کے معاملہ میں اللہ سے ڈرو اللہ سے ڈرو میرے بعد ان کو نشانہ نہ بناؤ، جس نے ان سے محبت کی اس نے میری محبت کی وجہ سے ان سے محبت کی اور جس نے ان سے بغض رکھا اس نے در حقیقت مجھ سے بغض رکھا، جس نے ان کو اذیت پہنچائی اس نے مجھ کو اذیت پہنچائی اور جس نے مجھ کو اذیت پہچائی اس نے اللہ کو اذیت پہنچائی اور جس نے اللہ کو اذیت پہنچائی قریب ہے کہ اللہ تعالی اس کو پکڑلے۔
خدا کی قسم ہے کہ صحابہ کرام میں کسی شخص کا رسول اللہ صلی اللہ علیہ وسلم کے ساتھ کسی جہاد میں شریک ہونا جس میں اس کا چہرہ غبار آلود ہو جائے غیر صحابہ سے ہر شخص کی عمر بھر کی عبادت وعمل سے بہتر ہے اگرچہ اس کو عمر نوح عطا ہو جائے۔
ابوزرعہ رازی کا قول ہے کہ آپ کی وفات کے وقت جن لوگوں نے آپ کو دیکھا اور آپ سے حدیث سنی ان کی تعداد ایک لاکھ سے زائد تھی جن میں مرد اور عورت دونوں شامل تھے اوران میں ہر ایک نے آپ سے روایت کی تھی ۔
ابن فتحون نے ذیل استیعاب میں اس قول کو نقل کرکے لکھا ہے کہ ابوزرعہ نے یہ تعداد صرف ان لوگوں کی بتائی ہے جو رواۃ حدیث میں تھے، لیکن ان کے علاوہ صحابہؓ کی جو تعداد ہو گی وہ اس سے کہیں زیادہ ہوگی بہرحال اکابر صحابہ کے نام ان کی تعداد اوران کے حالات تو ہم کو صحیح طورپر معلوم ہیں، لیکن ان کے علاوہ اور صحابہ کی صحیح تعداد نہیں بتا سکتے۔
قرآن کریم میں اور احادیث میں صحابہ کرام کی مدح وثناء کی گئی اور ان کو جنت کی بشارت دی گئی اور اسی کے ساتھ امت کو ان کے ادب واحترام اور ان کی اقتداء کا حکم بھی دیا گیا ہے، ان میں سے کسی کو برا کہنے پر سخت وعید بھی فرمائی ہے، ان کی محبت کورسول اللہﷺ کی محبت، ان سے بغض کو رسول اللہ صلی اللہ علیہ وسلم سے بغض قرار دیا گیا ہے،
"عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ لَا تَسُبُّوا أَصْحَابِي لَا تَسُبُّوا أَصْحَابِي فَوَالَّذِي نَفْسِي بِيَدِهِ لَوْ أَنَّ أَحَدَكُمْ أَنْفَقَ مِثْلَ أُحُدٍ ذَهَبًا مَا أَدْرَكَ مُدَّ أَحَدِهِمْ وَلَا نَصِيفَهُ"۔
صحابہ کرام کے مقام اور ان کی حیثیت کو خود اللہ تعالی نے بیان فرمایا ہے، جس میں یہ بتایا گیا ہے کہ صحابہ کرام اللہ کی منتخب کردہ ایک چندہ جماعت ہیں، ان کی صفات کا تذکرہ گزشتہ نبیوں کی کتابوں میں بھی بیان کیا گیا ہے، اللہ ان سے راضی ہے اور وہ اللہ سے راضی ہیں، اللہ نے صحابہ کرام کو جنت کی خوشخبری بھی سنادی:
صحابی کے اصل معنی ساتھی اور رفیق کے ہیں؛ لیکن یہ اسلام کی ایک مستقل اور اہم اصطلاح ہے، اصطلاحی طور پر صحابی کا اطلاق ان لوگوں پر ہوتا ہے جنھوں نے بحالت ایمان حضور صلی اللہ علیہ وسلم سے ملاقات کی ہو اور ایمان ہی کی حالت میں دنیا سے رخصت ہوئے ہوں۔
آپ صلی اللہ علیہ وسلم نے فرمایا:میرے صحابہ کو برا نہ کہو؛اس ذات کی قسم جس کے ہاتھ میں میری جان ہے اگر تم احد پہاڑ کے برابر بھی سونا خرچ کرو تو وہ ان کے ایک مد بلکہ اس کے نصف خرچ کرنے کے برابر بھی نہیں ہو سکتا۔
"الکتاب" یعنی قرآن مجید کے پہلے وارث بالیقین صحابۂ رسول ہیں، جن کے بارے میں آیتِ مبارکہ گواہی دیتی ہے، وہ اﷲ کے منتخب بندے ہیں؛ پھر بعض مقامات پر ان منتخب بندوں کو سلامِ خداوندی سے بھی نوازا گیا، ارشاد ہے:
انیسویں صدی عیسوی کے دوسری دہائی کے اواخر میں اُنھوں نے لکھنؤ میں ایچ ایم وِی کی ریکارڈنگ کی، دوسرے ہی سال جودھپور کے مہاراجا کے شاہی موسیقار بن گئے اور وہیں موسیقی کے میدان میں خدمات کے اعتراف میں اُنہیں ‘ استاد’ کا لقب دیا گیا۔
وہ بائیس برس کی عمر میں ریاست جودھپور میں شاہی موسیقاربنے اوربھارت چھوڑ کر 1967ء میں امریکی ریاست کیلی فورنیا میں آکر آباد ہوئے جہاں برکلے میں اُنھوں نے ایک بلند پائے کا علی اکبر کالج آف میوزک قائم کیا، جس میں اُن کے شاگردوں کی تعداد ہزاروں تک پہنچ گئی۔
1989ء میں اُن کو بھارت کا دوسرا بڑا شہری تمغا، پدما وِبھوشن عطا کیا گیا، جب کہ 1997ء میں امریکا میں روایتی فنون کی اہم ترین قومی‘ ہیریٹیج فیلوشپ’ دی گئی۔
علاقہ میں بغاوت جو مری اور بگٹی قبائل نے اٹھائی تھی برطانیہ نے ایک معاہدے پر خان قلات سے انیسویں صدی میں دستخط کیے اورسبی ، شالکوٹ اور چاغی کے علاقے برٹش انڈیا کو ٹھیکے پر دے دیے۔
برطانوی راج کے دوران ضلع سبی 1903 میں اس وقت جس علاقے پر مشتمل ہے اس سے بڑے علاقے پر قائم ہوا 2755' اور 3038' اور 6717' اور 6950' کے درمیان شمال میں ضلع لورالائی ، جنوب میں ضلع اپر سندھ فرنٹئر جنوب میں ضلع ڈیرہ غازی خان اور مشرق میں کچھی ، درہ بولان اور کوئٹہ پشین کے اضلاع واقع تھے۔
جیسا کہ دنیا میں انصاف لانے اور ظلم و ناانصافی سے نجات دلانے والے پیغمبر محمد صلی اللہ علیہ وسلم کی اولاد کو المہدی کہا جاتا ہے، جس کا مطلب ہے "خدا کی طرف سے صحیح رہنمائی کرنے والا"۔
سنی مسلمان، شیعہ اثناعشری مسلمان اور بہت سے صوفی پیغمبر کی اس اولاد سے توقع کرتے ہیں کہ مہدی ایک واحد شخص ہوگا جو قیامت سے کچھ دیر پہلے مستقبل میں ظاہر ہوگا اور جو پوری دنیا کو ناانصافی سے نجات دلاتا ہے اور راحت پہنچاتا ہے۔
جبکہ اس کے برعکس شیعہ اسماعیلی ائمہ اور اسماعیلی مسلم مفکرین نے وضاحت کی ہے کہ مہدویت یا المہدی ایک فرد نہیں ہے بلکہ درحقیقت پیغمبر محمد ﷺ اور آپ ﷺ کےداماد امام علی ابن ابی طالب کی اولاد میں سے کچھ موروثی شیعہ اسماعیلی ائمہ کرام کے ذریعہ انجام دیا گیا ایک نظام کو مہدیت کہلاتے ہیں جس دور میں منصب امامت کے ساتھ منصبت خلافت بھی امام کےپاس ہو ۔
اسماعیلی عقیدہ و نظریات کے مطابق جب ابتداٸی دور کے اسماعیلیوں کے دور ستر کا اعاز ہوا تو اسماعیلی اٸمہ مخالفین کی وجہ سے مستور یعنی پوشیدہ طور پر ذندگی گزارنے پر مجبور ہوگٸے۔
یاد رہے کہ نزاری فلسفہ امامت کی دورقیامت کے زمانے میں اسماعیلی ایک امام حسن زکریا نے شریعت کو اسماعیلیوں کیلٸے حقیقت کے نام پر ختم کرکے نیا طریقہ راٸج کیا تھا۔
نزاری اسماعیلی مہدیویت کا زمانہ اسماعیلی دورستر کے بعد اسماعیلی گیاروان امام المہدی سے لیکر اسماعیلی اٹھاروان امام المستنصر باللہ کے زمانے کو کہا جاتا ہے۔
اسماعیلیوں کا مانناہے کہ پوری تاریخ میں صرف چند ائمہ کے پاس ہی عدل و انصاف کے قیام اور دنیا سے ظلم و ناانصافی کو دور کرنے کے اس عظیم مشن کو انجام دینے کا عملی ذریعہ حاصل ہوا ہے ۔
مستنصر بااللہ جو فاطمیوں کے نزاری جماعت اور مستعلیوں کے مشترکہ امام اور فاطمی خلفاء رہے ان کو یہ اعزاز حاصل ہے کہ امامت اور خلافت کے عظیم میشن کو انجام دینے کا موقع انہیں ملا ہے۔
اس لیے مہدی ایک مشن ہے جسے کئی شیعہ اسماعیلی اماموں نے انجام دیا ہے نہ کہ کسی مخصوص فرد نے اور اج کی صدی کے جدیدیت میں آغاخان ڈیلوپلمنٹ نیٹورک نام کے ادارہ جاتی ظام بھی اس میشن کو فروع دینے کا زریعہ ہے۔
”اسماعیلیوں کا کہنا ہے کہ اسماعیلی امامت کے مرکزی نظام امامت کے امور کی بنیادیں اور مقاصد اس دور جدید میں آغا خان ڈیولپمنٹ نیٹ ورک کے ذریعے مکمل ہو رہی ہیں، قق سنی اور شیعہ دونوں کے کتب میں پیغمبر اسلام ﷺ کی متعدد بیان کی گٸی ہیں کہ کس طرح پیغمبر اسلام کی براہ راست اولاد میں سے ایک دنیا میں انصاف قائم کرے گا اور زمین کو ہر طرح کی ناانصافی، ظلم اور غربت سے نجات دلائے گا۔
پیغمبر اسلام نے حضرت امام علی ابن ابی طالب اور حضرت فاطمہ رضی اللہ عنہا کے سلسلہ میں اپنے اہل بیت کے رکن کے طور پر اپنی آنے والی نسل کی طرف اشارہ کرتے ہیں ۔
جب اللہ تعالیٰ اتنی تاکید کے ساتھ اپنے بندوں کو تسبیح پڑھنے کا حکم فرماتا ہے اور اپنے اسمائے حسنیٰ کے ذریعہ اسے پکارنے کا حکم دیتا ہے تو اس کے ساتھ اس حقیقت کو بھی جان لینا چاہیئے کہ وہ اسماء، کلمات یا الفاظ جن کے ذریعہ اللہ تعالیٰ کی تصیح کی جانی چاہیئے ان کی نشاندہی بھی پیغمبر" زمانہ یا زمانے کے امام کی طرف سے کی جاتی ہے کیونکہ ہادی زمانہ روحانی طبیب کی حیثیت رکھتا ہے اور مومنین کی باطنی اور روحانی ضروریات کے متعلق ان سے بڑھ کر اور کوئی آگاہ نہیں ہوتا۔
عہدِ نبوی کے مطالعے سے ایسے بہت سے واقعات ہمارے سامنے آتے ہیں جن سے ظاہر ہوتا ہے کہ آنحضور صلعم اپنے دور میں مسلمانوں کو ذکر و تسبیح کیلئے مختلف اسماء و کلمات کی تعلیم دیا کرتے تھے۔
مثال کے طور پر سیرتوں پر مبنی کتابوں میں آیا ہے کہ ایک مرتبہ ام ہانی نے آنحضرت صلعم سے گزارش کی کہ اب میں بوڑھی ہوگئی ہوں اورچلنے پھرنے سے کمزوری محسوس ہوتی ہے اس لئے کوئی ایسا عمل بتائیے جو بیٹھے بیٹھے انجام دے سکوں۔
آپ نے ایک وظیفہ بتلایا اور فرمایا کہ : سُبحان الله ایک سو مرتبہ الْحَمْدُ لِله ایک سو مرتبہ ، الله اکبر ایک سو مرتبہ اور لَا إِلَهَ إِلَّا الله ایک سو مرتبہ کہا کرو پیغمبر صلعم کے بعد ائمہ علیہم السلام اس جانب مومنین کی رہنمائی فرماتے رہے ہیں۔
چنانچہ امام زمان جہاں دنیوی اور روحانی معاملات میں ہماری رہنمائی فرماتے رہتے ہیں وہاں ہمیں ایسی عبادات اور تسبیحات بھی بتاتے ہیں جو ہماری دنیوی و روحانی مشکلات و آفات کی شدت کو کم کرنے اور انہیں برداشت کرنے کی ہمت حاصل کرنے میں ہماری مدد کرتی ہیں۔
جیسا کہ حضرت امام سلطان محمد شاہ صلوات اللہ علیہ نے فرمایا کہ : شام کی دُعا کے وقت آپ جہاں کہیں بھی ہوں، کھیت میں یا راستے میں جہاں بھی ہوں دُعا گزار لینا، چوکنا نہیں۔
“ علاوہ ازیں خداوند تعالیٰ نے ایسی بہت سی صفات و اسماء کو آنحضرت صلعم کیلئے استعمال فرمایا ہے جنہیں وہ خود اپنی ذات کی طرف منسوب کرتا ہے۔
مثلاً اپنے آپ کو رحمت کہتا ہے تو آنحضرت صلعم کو بھی رحمت کہتا ہے، اپنے آپ ﷺ کو ہادی اورنور کہتا ہے تو آپ کو بھی انہی ناموں سے یاد فرماتا ہے۔
جیسا کہ ارشاد ہے کہ : لَقَدْ جَاءَكُمْ رَسُولٌ مِّنْ أَنْفُسِكُمْ عَزِيزٌ عَلَيْهِ مَا عَنِتُمْ حَرِيصٌ عَلَيْكُمْ بِالْمُؤْمِنِينَ رَءُوفٌ رَّحِيمٌ ) یقینا تم میں سے ایک رسول تمہارے پاس آیا ہے، تمہارا تکلیف اُٹھانا اس پر شاق گزرتا ہے، تمہاری بھلائی کا بڑا خواہش مند ہے، مومنین پر بڑا ہی شفیق اور مہربان ہے۔
“ تو دوسرے مقام پر آنحضرت صلعم کے لئے ارشاد فرمایا کہ : إِنَّكَ لَتَهْدِي إِلَى صِرَاطٍ مُّسْتَقِيمٍ لا اور یقینا تو سیدھے راستے کی طرف ہدایت کرتا ہے۔
“ نیز جاننا چاہیئے کہ چونکہ آنحضرت صلعم زمین پر نور خداوندی کے مظہر کی حیثیت سے تھے اس لئے آپ کے مقدس نام کی تسبیح سے مومنین کو نور خداوندی کی بخشش ملتی ہے۔
اگر آیۂ نور پر غور کیا جائے تو معلوم ہوگا کہ اس آیت میں خداوند تعالیٰ نے اپنے آپ کو آسمانوں اور زمین کا نور قرار دینے کے بعد اپنے نور کی مثال ایک روشن چراغ سے دی ہے۔
مہدی کے داعی عبداللہ الشیعی کے دعوت پر بنو کتامہ کے لوگوں نے مقام ابراہیمی پر مہدی کے ہاتھ میں بیعت کرکے آپ کو مہدی معود قبول کیا جس سےآپ کی شہرت میں مزید اضافہ ہوا۔
اس کے دور حکومت اور دور امامت کے زمانے میں رسول اللہ صلی اللہ علیہ والہ وسلم کے بتاۓ ہوۓ دورِ فتن کے زمانے کی ایک پیشنگوئی اس وقت پوری ہوگئی جب کہ اسماعیلیوں سے جدا ایک گروہ جو قرامطہ نام کے جماعت نے اسلام کو بہت نقصان پہنچایا ۔
قرامطی اس لئے ان کو کہا جاتا تھا کہ اس گروہ کے بانی حمدان ابن اشغث چھوٹی چھوٹی پنڈلیوں والی شخص تھا یعنی نزدیک نزدیک قدم ڈال کر چلتا تھا یہ شخص چوں کہ پستہ قد تھا اور پاس پاس پاؤں رکھ کر چلتا تھا اس لیے وہ قرمط کہلانے لگ گئے اس لئے ان کی مرکوز گروپ کا نام بھی قرامطہ بن گئی۔
جس کے مرکوز گروپ نے ابو طاہر سلیمان الجنابی کی سربراہی میں خانہ کعبہ پر حملہ کرکے کئی حاجیوں کو قتل کیا اور حجره اسود کو چوری کرکے یمن لے گئے بائیس سال عرصے تک حجرہ اسود ان کے قبصہ میں رہا اس کے بعد واپسی ہوگئ ۔
“ اس آیت میں اللہ تعالیٰ کو اس کے ناموں کے ذریعہ پکارنے کے حکم پراگر غور کیا جائے تو معلوم ہوگا کہ معنوی اعتبار سے یہ ایک انتہائی وسیع فرمان ہے۔
اس کے ذکر میں دلوں کیلئے سکون اور اطمینان ہے، اپنے بے چین اور بے قرار دل کی تسکین کے لئے اسے یاد کرو کیونکہ اس کا یہ بھی فرمان ہے کہ : الَّذِينَ آمَنُوا وَتَطْمَئِنُّ قُلُوبُهُم بِذِكْرِ اللَّهِ أَلَا بِذِكْرِ اللَّهِ تَطْمَئِنُّ القُلُوبُ جو لوگ ایمان لا چکے اور ان کے دل اللہ کے ذکر سے اطمینان پاتے ہیں۔
“ ایک اور بات جسے ذہن نشین کر لینی چاہیئے وہ یہ ہے کہ انسان وقتاً فوقتاً اس دُنیا میں مختلف قسم کی تکالیف اور آفات میں مبتلا ہوتا رہتا ہے۔
ایسی حالت میں جہاں اسے ان مشکلات سے نجات کے لئے ہر ممکن تدابیر اختیار کرنی چاہیئے وہاں دوسری جانب اسے صبر، ہمت اور مشکلات کی آسانی کیلئے ذکر و تسبیح کی جانب بھی توجہ دینی چاہیئے کیونکہ بالآخر یہ اللہ تعالیٰ کی ذات ہی ہے جو طاقت کا سب سے بڑا سر چشمہ ہے اور وہیں سے اسے مدد حاصل ہو سکتی ہے جیسا کہ ارشاد ہے کہ : امَّن يُجِيبُ الْمُضْطَرَّ إِذَا دَعَاهُ وَيَكْشِفُ السُّوءَ
اسماعیلیہ ان فرقوں کا اسم عام ہے جو امام صادقؑ کی شہادت کے بعد آپؑ کے فرزند اسمعیل یا امامؑ کے پوتے محمد بن اسمٰعیل بن جعفر الصادق کی امامت کے معتقد ہیں اور مختلف ممالک میں مختلف ناموں "باطنیہ، تعلیمیہ، سبعیہ اور حشیشیہ، ملاحدہ، قرامطہ کے ناموں سے جانے جاتے ہیں۔
تعلیمیہ:اس نام کا سبب یہ اسماعیلی عقیدہ ہے کہ خدا کی معرفت اور دینی تعلیمات اخذ کرنے کے لئے عقل کافی نہیں ہے تمام متون و احکام اور عقائد و مفاہیم کی تعلیم "امام" معصوم یا امام کے داعیوں کی طرف سے دی جانی چاہئے۔
بالفاظ دیگر: اسماعیلوں کو تعلیمیہ کہا جاتا ہے کیونکہ ان کا اعتقاد ہے کہ بلکہ اس کے لئے ایک امام کی تعلیم و تدریس کی ضرورت ہے جو درحقیقت معلم صادق ہے۔
مشہور شیعہ عالم شہرستانی کے بقول اسماعیلیہ کا مشہور فرقہ باطنیہ تعلیمیہ ہے.اس وقت اسماعیلیوں کی نزاری شاخ کے لٸے عام طور پر اسماعیلی لقب استعمال کیا جاتاہےجن کے ہان اونچاسوان امامت جاری ہے۔
إِنَّ مِنْكُمْ مَنْ يُقَاتِلُ عَلَى تَاوِيلِ الْقُرْآنِ كَمَا قَاتَلْتُ عَلَى تَنْزِيْلِهِ . کو کپ دری، صفحه 168 نیز وجه دین از سیدنا ناصر خسرو، اردو، جلد دوم، صفحه 122) یقینا تم میں سے ایک شخص ہے جو تاویل قرآن پر جنگ کریگا جیسا کہ میں نے تنزیل قرآن پر جنگ کی ہے، تفصیل دریافت کرنے پر آپ ﷺ نے حضرت علی علیہ السلام کی طرف اشارہ فرمایا !
جیسا کہ ارشاد ہے کہ : يأَيُّهَا النَّاسُ قَدْ جَاءَ كُم بُرْهَانٌ مِّنْ رَّبِّكُمْ وَ أَنْزَلْنَا إِلَيْكُمْ نُورًا مينا ”اے لوگو ! تمہارے پاس تمہارے پروردگار کی طرف سے ایک واضح دلیل آچکی ہے اور ہم نے تمہاری طرف ایک ظاہر نور نازل کیا ہے۔
اسی طرح ایک اور آیت میں ذکر ہے کہ : فَامِنُوا بِاللهِ وَرَسُولِهِ وَالنُّورِ الَّذِي أَنزَلْنَا پس تم اللہ، اس کے رسول اور اس نور پر ایمان لاؤ جسے ہم نے نازل کیا ہے۔
صبح کی دُعا کے لئے چار تسبیحات : يَا ا يا الله، يَا وَهَاب يَا عَلِی اور اللهُ الصَّمَد اس مقام پر یہ واضح رہے کہ مندرجہ بالا فرامین اور اسی نوعیت کے دیگر فرامین اس دور کے ہیں جب دُعا بہت طویل تھی یا عربی دُعا حال ہی میں نافذ ہوئی تھی جسے زبانی یاد کرنا ہر ایک کیلئے اور خاص طور پر بڑی عمر کے لوگوں کیلئے ممکن نہ تھا اس لئے زمانے کے امام کی جانب سے ان کیلئے آسانی فراہم کی گئی۔
چنانچہ جماعت خانوں میں جو تسبیحات پڑھی جاتی ہیں وہ زمانے کے امام کی جانب سے عنایت شدہ یا منظور شدہ ہیں جن کے ساتھ امام زمان کی دُعائیں بھی شامل ہیں۔
چونکہ امام زمان اپنے روحانی بچوں کے لئے ہمیشہ بہترین چاہتے ہیں اس لئے ظاہر ہے کہ آپ جو تسبیحات ہمیں عنایت فرماتے ہیں وہ ہمارے لئے بہترین ہیں۔
پس باری سبحانہ و تعالیٰ نے آنحضرت صلعم کو اسی رحمتِ عالمگیر کا مرکز قرار دیا ہے اور جب ہم یا محمد کہتے ہیں اس وقت ہم اسی مرکز کی طرف رجوع کرتے ہیں۔
قرآنِ حکیم کے مطالعے سے ایسی بہت سی آیات سامنے آتی ہیں جن میں اللہ تعالیٰ نے آنحضرت صلعم کو روئے زمین پر اپنے نور کا مظہر قرار دیا ہے اور اللہ تعالیٰ سے آپ کی قربت کا یہ عالم ہے کہ آپ کے اقوال و افعال کو اللہ تعالیٰ اپنے اقوال و افعال قرار دیتا ہے۔
مثال کے طور پر جب آنحضرت صلعم نے غزوہ بدر کے موقع پر اپنی مٹھی میں خاک بھر کر کفار کی طرف پھینکی تو آپ کے اس فعل کے متعلق اللہ تعالیٰ نے فرمایا کہ : وَ مَا رَمَيْتَ إِذْ رَمَيْتَ وَلَكِنَّ اللهَ رَمَى یعنی ”
" اسی طرح آپ کی بیعت کرنے والوں کے متعلق فرمایا کہ : إِنَّ الَّذِينَ يُبَايِعُونَكَ إِنَّمَا يُبَايِعُونَ اللَّهَ يَدُ اللَّهِ فَوْقَ أيديهم :
" یقیناً جو لوگ آپ کی بیعت کرتے ہیں ما سوا اس کے نہیں کہ وہ اللہ تعالیٰ کی بیعت کرتے ہیں ان کے ہاتھوں پر اللہ تعالیٰ کا ہاتھ ہے۔
ان تسبیحات کے متعلق روایت کی جاتی ہے کہ جولائی 1870ء میں 42 اسماعیلیوں کا ایک قافلہ بادبانی کشتی پر سوار کچھ سے مشرقی افریقہ کی طرف روانہ ہوا۔
یا علی اور یا محمد کی دونوں تسبیحات کی مشترکہ اہمیت کو بیان کرنے سے پہلے یہ مناسب معلوم ہوتا ہے کہ اسم محمد کی تھوڑی سی وضاحت کر دی جائے۔
چنانچہ یا محمد کی تسبیح میں ہم سرور کونین حضرت محمد مصطفی رسول محمدﷺ کو پکارتے ہیں جو خاتم النبین ہیں اور جن کے متعلق خداوند تعالیٰ کا ارشاد ہے کہ : وَ ما أَرْسَلْنَكَ إِلَّا رَحْمَةً لِلْعَلَمِينَ یعنی " اور ہم نے آپ کو نہیں بھیجا مگر تمام جہانوں کے لئے رحمت بنا کر ۔
“ اس مقام پر اس حقیقت کو بخوبی سمجھ لینا چاہیئے کہ اللہ تعالیٰ نے آنحضرت صلعم کو جو رحمت قرار دیا ہے یہ وہی ہمہ گیر اور ہمہ رس رحمتِ الہیہ ہے جس نے ساری کائنات کو اپنے گھیرے میں لیا ہوا ہے۔
قرآن حکیم میں خداوند تعالیٰ کے جو نام آئے ہیں انہیں اگر دیکھا جائے تو معلوم ہوگا کہ وہ خدا کی کسی ایک صفت کو منعکس کرتے ہیں لیکن وہ نام جو تمام صفات و کمالات الہی کی طرف اشارہ کرتا ہے یعنی جو اس کی تمام صفات جمال و جلال کا جامع ہے وہ صرف اللہ ہے۔
قرآن حکیم میں ایک اور مقام پر اللہ تبارک و تعالی کا ارشاد ہے کہ : أَلَمْ تَرَ أَنَّ اللَّهَ يُسَبِّحُ لَهُ مَنْ فِي السَّمَوتِ وَالْأَرْضِ وَالطَّيرُ صَفَتٍ كُلِّ قَدْ عَلِمَ صَلَاتَهُ وَ تَسْبِيحَهُ وَاللَّهُ عَلِيمٌ بِمَايَفْعَلُونَ " کیا تو نے اتنا بھی نہیں دیکھا کہ جتنی مخلوقات سارے آسمانوں اور زمین میں ہیں اور پر پھیلائے ہوئے پرندے اُسی کی تسبیح کیا کرتے ہیں۔
حضرت داؤد علیہ اسلام کے تذکرے میں اللہ تعالیٰ کا ارشاد ہے کہ : إِنَّا سَخَّرْنَا الْجِبَالَ مَعَهُ يُسَبِّحْنَ بِالْعَشِيِّ وَالْإِشْرَاقِ ل وَالطَّيْرَ مَحْشُورَة كُلٌّ لَّهُ أَوَّابٌ یقیناً ہم نے پہاڑوں کو کے تابع کر دیا تھا۔
اس کے بعد کے ایک خطبہ میں اس نے المہدی کو وارث فاضل العائمہ المہدیین من ابیحی الخلفاء الراشدین کے طور پر بیان کیا ہے، جو مہدی الائمہ کی فضیلت کے وارث ہیں، ان کے صحیح معنوں میں خلیفہ کے رہنما ہیں۔
اسماعیلی اہل تشیع کا ایک فرقہ ہے جس میں حضرت جعفر صادق کی امامت تک اثنا عشریہ سے اتفاق پایا جاتا ہے اور یوں ان کے لیے بھی اثنا عشریہ کی طرح جعفری کا لفظ بھی مستعمل ملتا ہے جبکہ ایک قابل ذکر بات یہ بھی ہے کہ اکثر کتب و رسائل میں عام طور پر جعفری کا لفظ اثنا عشریہ اہل تشیع کے لیے بطور متبادل آتا ہے۔
765ء میں حضرت جعفر صادق کی وفات کے بعد ان کے بڑے فرزند اسماعیل بن جعفر کو سلسلۂ امامت میں مسلسل کرنے والے جعفریوں کو اسماعیلی جبکہ موسی بن جعفر کی امامت تسلیم کرنے والوں کو اثنا عشریہ کہا جاتا ہے۔
اسماعیلی تفرقے والے حضرت علی، حضرت حسن، حضرت حسین، زین العابدین، محمد باقر اور جعفر صادق علیہم السلام کو اہل تشیع کی طرح اپنے ائمہ مانتے ہیں اور ان کے بعد ساتویں امام اسماعیل بن جعفر صادق اور ان کے بعد محمد بن اسماعیل بن جعفر صادق کو اپنے آٹھویں امام کا درجہ دیتے ہیں۔
چنانچہ جب کسی فرد، جماعت یا ملک پر کوئی ناگہانی آفت یا مصیبت آن پڑتی ہے تو مشکل آسان کا ستاڑا عمل میں لایا جاتا ہے جس میں پوری جماعت ساتھ مل کر خشوع و خضوع سے دُعائیں مانگتی ہے۔
قرآن حکیم اور انبیاء و آئمہ علیہم السلام کی حیات طیبات کے مطالعے سے ہم اس نتیجے پر پہنچیں گے کہ روئے زمین پر مشکلات اور مصائب سے خالی زندگی کا تصور ممکن نہیں۔
اس آیت پر غور کرنے سے معلوم ہوگا کہ اسم اللہ معبود کے معنی میں استعمال ہوا ہے اور یہاں اس حقیقت کی طرف نشاندہی کی گئی ہے کہ آسمانوں اور زمین میں وہی ایک ذات ہے جو عبادت کے لائق ہے، دوسری کوئی بھی ذات لائق عبادت نہیں اور کائنات کی ہر چیز اُس کے آگے جھکی ہوئی ہے اور اُسی کی عبادت کر رہی ہے۔
جیسا کہ اللہ تعالیٰ کا ارشاد ہے کہ : المُ تَرَ أَنَّ اللَّهَ يَسْجُدُ لَهُ مَنْ فِي السَّمَوْتِ وَ مَنْ فِي الْأَرْضِ وَالشَّمْسُ وَالْقَمَرُ وَالنُّجُومُ وَالْجِبَالُ وَالشَّجَرُ وَالدَّوَابُّ وَكَثِيرٌ مِّنَ النَّاسِ ط " کیا تو نے نہیں دیکھا کہ جو کوئی آسمانوں میں ہے اور جو کوئی زمین میں ہے اور سورج اور چاند اور ستارے اور پہاڑ اور درخت اور چار پائے اور بہت سے آدمی اللہ تعالی ہی کو سجدہ کرتے ہیں۔
انبیاء علیہم السلام پر کی جانے والی رحمتوں کے تذکرے میں حضرت یونس علیہ السلام کا ذکر کرتے ہوئے اللہ تعالیٰ نے فرمایا کہ : وَذَا النُّونِ إِذْ ذَهَبَ مُغَاضِبًا فَظَنَّ أَن لَّن نَّقْدِرَ عَلَيْهِ فَنَادَى فِي الظُّلُمَتِ أَنْ لا إِلَهَ إِلَّا أَنتَ سُبْحَنَكَ إِنِّي كُنْتُ مِنَ الظَّلِمِينَ 8 فَاسْتَجَبْنَا لَهُ وَ نَجَّيْنَهُ مِنَ الْغَمْ وَ كَذَلِكَ نُنَجِي الْمُؤْمِنِينَ . اور ذوالنون جبکہ وہ غضبناک ہو کر چلا گیا تو اس کو یقین تھا کہ ہم ہرگز اس پر روزی تنگ نہ کریں گے، پس اس نے اندھیروں میں پکارا کہ تیرے سوا کوئی معبود نہیں، تو پاک ہے، یقیناً میں نقصان اُٹھانے والوں میں سے تھا۔
تسبیح کے متعلق قرآن حکیم میں اللہ تبارک و تعالیٰ کا ارشاد ہے کہ : سُبُحْنَهُ وَتَعَلَى عَمَّا يَقُولُونَ عُلُوًّا كَبِيرًا ) تُسَبِّحُ لَهُ السَّمَوتُ السَّبْعُ وَالْأَرْضُ وَمَنْ فِيُهِنَّ ، وَ إِنْ مِّنْ شَيْءٍ إِلَّا يُسَبِّحُ بِحَمْدِهِ وَلَكِن لَّا تَفْقَهُونَ تَسْبِيحَهُم - جو کچھ یہ لوگ کہتے ہیں اُس سے وہ کہیں زیادہ پاک اور برتر ہے۔
اگر چہ اس دُنیا میں دُکھ اور غم کبھی بھی ختم نہیں ہوتے اور ہر ایک کو دُکھ اور غم کا مناسب حصہ بھگتنا پڑتا ہے، پھر بھی ہماری دعا ہے کہ اعتقاد، ایمان اور آپ کے روحانی باپ کی محبت کے سبب آپ پر کم بوجھ پڑے اور ہر قسم کا سکھ نصیب ہو۔
ہم دُعا کرتے ہیں اور اپنی دُعا و برکات بھی فرماتے ہیں کہ دوسرے جہان میں ہر وقت دن رات آپکو امام کا حقیقی دیدار، دائمی سکون اور سکھ نصیب ہو جو آپ کو صرف دوسرے جہان ہی میں مل سکتا ہے۔
اس وقت تمام صحابہ کرام نے یہ آواز سُنی کہ لَا فَتَى إِلَّا عَلِيٌّ لَا سَيْفَ إِلَّا ذُوالفقار ؛ علی کے سوا کوئی بہادر نہیں اور ذوالفقار کے سوا کوئی تلوار نہیں)۔
وہ کہتا ہے لا فتى إِلَّا عَلِيٌّ لا سَيْفَ إِلَّا ذُو الْفِقَار - مصباح الظلم از شمس العلماء نواب سید امداد امام بحوالہ تاریخ طبری، کامل ابن اثیر اور مدارج القبوۃ)۔
نیز مولانا حاضر امام نے مورخہ 1962-5-16 کو اسماعیلیہ ایسوسی ایشن برائے پاکستان کے پریذیڈنٹ کے نام اپنے تعلیقہ مبارک میں فرمایا کہ : ہم چاہتے ہیں کہ آپ ہمارے اُن روحانی بچوں کو جو اب تک نئی عربی دُعا نہیں جانتے اور ہمارے بڑی عمر کے روحانی بچوں کو بھی جن کے لئے دُعا سیکھنا ممکن ہی نہ ہو، آگاہ کریں کہ وہ دُعا کی جگہ مندرجہ ذیل تسبیحات پڑھ سکتے ہیں : شام کی دُعاؤں کے لئے تین تسبیحات :با آسانی یاد کر سکتا ہے۔
“ یوں تو دینے اور لینے والوں کا تصور انسانوں کے درمیان بھی پایا جاتا ہے لیکن وہاب کی صفت صرف اللہ تعالی ہی کی ذات کیلئے مخصوص ہے کیونکہ وہی ایک ایسی ذات ہے جو کسی بھی قسم کے معاوضے کی خواہش کے بغیر اپنی مخلوقات کو انگنت نعمتوں سے نوازتی ہے کیونکہ اس کی ذات خواہشات سے بلند ہے۔
جو شخص کسی دوسرے کو کسی معاوضے کی اُمید پر کوئی چیز دیتا ہے وہ در اصل تنظیم نہیں ہوتا بلکہ تاجر ہوتا ہے اور بدلے کی اُمید سے کوئی بھی انسان خالی نہیں ہوتا۔
پس معلوم ہوا کہ انسان کو چاہیے کہ اپنی مشکلات و آفات کو کم کرنے کے لئے دُعا کا سہارا لے اور اللہ تعالیٰ کی ذات کی طرف مدد کے لئے رجوع کرے۔
علاوہ ازیں ایک مسلمہ حقیقت یہ بھی ہے کہ انفرادی دُعاؤں سے اجتماعی دعاؤں میں زیادہ تاثیر ہوتی ہے اس لئے با جماعت دُعاؤں کی خاص تاکید کی جاتی ہے۔
مشکل آسان کے ستاڑے کے متعلق ایک اہم بات یہ ذہن میں رکھنی چاہیے کہ یہ ستاڑے صرف اُسی وقت عمل میں لائے جاتے ہیں جب کسی فرد، خاندان، جماعت یا ملک پر کوئی ایسی آفت آن پڑے جس کا ازالہ ان کے بس سے باہر ہو۔
نیز قرآن حکیم کی متعدد آیات سے اس حقیقت کی دلیل ملتی ہے کہ ہر انسان کی روح کا تعلق روح کل یعنی اللہ تعالٰی کے نور کے ساتھ ہے اور یہ نور ہی روح انسانی کی اصل اور اس کا مرکز ہے۔
جیسا کہ ارشاد ہے کہ : ولِلَّهِ الْأَسْمَاءُ الْحُسْنَى فَادْعُوهُ بِهَا وَذَرُوا الَّذِينَ يُلْحِدُونَ فِي أسمائه ۔